คือเมื่อเดือนมกราคมมีเพศสัมพันธ์กับแฟนประมาณวันที่8แล้วถุงยางเกิดขาดค่ะเลยซื้อยาคุมฉุกเฉินกินทันทีค่ะจากนั้นประจำเดือนก็มาวันที่24มกราปกติค่ะหลังจากนั้นประมาณวันที่28-29มกราก็มีเพศสัมพันธ์ถุงยางก็ขาดอีกเลยซื้อยาคุมฉุกเฉินกินทันทีอีก ปกติแล้วประจำเดือนต้องมาประมาณวันที่25กุมภาแต่ตอนนี้5มีนาแล้วยังไม่มาเลยค่ะเลื่อนมา9วันแล้วแต่ไม่มีอาการคนท้องเลยมีแค่ปวดท้องนิดหน่อยเหมือนก่อนมีประจำเดือน ลองตรวจฉี่แล้วเมื่อวันที่ประจำเดือนเลื่อนไป6วันแต่ก็ขึ้นขีดเดียวแบบนี้จะท้องมั้ยคะ ปล.ช่วงกลางเดือนกุมพาป่วยเป็นไข้น้ำหนักลงไป2-3กิโล+มีสอบ+ภายในเดือนมกรากินยาคุมฉุกเฉินไป2เม็ดทำให้ประจำเดือนเลื่อนรึป่าวคะ
สวัสดีค่ะ หากประจำเดือนได้มาแล้วในวันที่ 24 ม.ค.ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 8 ม.ค.ส่วนการมีเพศสัมพันธ์ในวันที่ 28-29 ม.ค. เท่ากับมีเพศสัมพันธ์ในวันที่ 5 และ 6 ของการมีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งจริงๆ แล้ว อาจไม่จำเป็นต้องทานยาคุมฉุกเฉินก็ได้สำหรับการที่ประจำเดือนในเดือน ก.พ. ยังไม่มา หากได้ตรวจหาการตั้งครรภ์อย่างถูกต้องแล้ว ไม่พบมีการตั้งครรภ์ ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น1. ผลของยาคุมฉุกเฉิน ที่อาจทำให้ประจำเดือนมาช้าได้2. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น หากที่ผ่านมา มีการเจ็บป่วยไม่สบาย และมีน้ำหนักลดลง ร่วมกับความเครียดในเรื่องสอบ ก็น่าจะเป็นสาเหตุที่ทำให้ประจำเดือนเลื่อนได้ค่ะ